JINNEWSî raporê şîdetê vera cinîyan û domanan ê adare eşkera kerd. JINNEWSî da zanayene ke menga adare de 22 cinîyî hetê camêrdan ra ameyê qetilkerdene û 16 cinîyî zî bi hawayêkê şikdarî merdê.
Goreyê raporî adare de 3 cinîyî raştê xîretê kiştişî ameyê. JINNEWSî pare kerd ke adare de 3 domanî zî ameyî qetilkerdene.
Goreyê doneyanê raporî adare de cînayetê vera cinîyan Îstanbul de qewimîyayê. Adare de Îstanbul de 4, Xarpêt de 1, Îzmîr de 2, Manîsa de 2, Mersîn de 2, Ordu de 1, êlih de 2, Antalya de 1, Anqara de 1, Artvîn de 1, Adana de 1, Meletî de 1, Denîzlî de 1, Yozgat de 1 û Riha de 1 cinîye ameye qetilkerdene.
